Missatge: Fins ara, quan anava a comprar solia mirar la procedència dels productes i donava preferència als productes amb orígen o manufacturats als Països Catalans. A l'hora també valorava el fet que estigués etiquetat en català. Afortunadament hi ha cada vegada més productes etiquetats en la nostra llengua i fins i tot hi ha algunes cadenes de supermercats que etiqueten en català els productes genèrics. Per tant l'altra dia vaig decidir que calia fer un pas més i canvia l'estratègia i convidoi a tothom a fer-ho. Ara NOMÉS compro productes etiquetats en català i en el cas que el producte que necessito no estigui etiquetat en català, evidentment l'agafo en una altra llengua (castellà, normalment) però trio una marca NO FABRICADA o NO PROCEDENT dels Països Catalans. Crec que és una falta de respecte no posar a l'abast del consumidor productes etiquetats en la seva llengua però el fet és molt més greu quan això ho fa un fabricant català. Per tant entre uns dos marques d'un producte etiquetat en castella, si l'una és de Talavera de la Reyna i l'altre és de Bescanó, trio el producte toledà. Al cap i a la fi un fabricant castellà és normal que etiqueti en castellà i el que vol fer es vendre i si li compra una cadena de supermercats catalana, l'home és normal que pensi,"ja s'ho faran". El que és intolerable és que un fabricant del Gironès etiqueti en castellà sabent que vendrà el producte entre els seus conciutadans.
Emocions: anger
joy

Resposta: Tens raó.. Jo ho estava pensant fa uns dies. Crec que és una bona manera d'actuar. De totes maneres hi ha coses molt curioses, com per exemple el tampax, que a més de no estar etiquetats en català, si ho mires bé es pot veure escrit en hebreu... no sé de què serveix però ho està. Deuen pensar que hi ha més israelians que catalans comprant pels comerços d'aquestes contrades....
Emocions: surprise, distrust, joy